Arirang (tembang)

Arirang (Aksara Korea: 아리랑) inggih punika tembang rakyat Korea sane sampun kaloktah ring jagat. Wenten kirang langkung 3.600 pariasi saking 60 persi sane matiosan. Makejang pariasi puniki wenten refrain sane pateh sakadi "Arirang, arirang, arariyo (아리랑, 아리랑, 아라리요)". Wenten crita sane maosang tembang punika sampun mayusa langkungan ring 600 warsa. Tembang puniki ngranjing ping kalih ring daftar Warisan Budaya Tak Berwujud UNESCO. Korea Selatan prasida ngajuang tembang punika mangda karanjingang ring daftar UNESCO duk warsa 2012. Lagu puniki katembangang mangkin ring Korea Utara lan Selatan, simbol persatuan ring wilayah sane kepah ngawit Perang Korea.
jmpl|Adegan saking tembang rakyat "Arirang" ring Olimpiade Massa Arirang ring Pyongyang, Korea Utara

 Etimologi 
Arirang puniki kaambil saking basa Korea klasik sane nenten madue wangun sane pastika. Kruna 아리 (ari) maartos "ayu", "jegeg". 랑 (rang) punika maartos "gagelan" utawi "sane katresnain". Saking kruna-kruna punika prasida kacutetang arirang maartos “sang sane tresnain titiang”. Arirang nenten ja tembang rakyat kemanten, nanging taler tembang sane nyinayang lelintihan rakyat Korea. Rakyat Korea sane meneng ring 125 negara taler nembangang Arirang pinaka tembang rakyat Korea.

 Lirik (standar) 

 아리랑, 아리랑, 아라리요...
 아리랑 고개로 넘어간다
 나를 버리고 가시는 님은
 십리도 못가서 발병난다

 Arirang, Arirang, Arariyo...
 Arirang gogaero neomeoganda
 Nareul beorigo gasineun nimeun
 Simnido motgaseo balbyeongnanda

 Arirang, Arirang, Arariyo...
 Tityang nglintangin jalur arirang
 Ia sane ngalahin tityang iriki
 Nenten jagi majalan 10 mil kantos cokornyane sakit

 Wit saking Judul 
Akeh pariasi tembang sane kakawitin antuk satua sane nyritayang indik anak sane nglintangin margi utawi margi ring pantaraning gunung. “Arirang” minab wastan silih sinunggil jalur gunung lan taler murda tembangnyane. Makudang-kudang persi nyambatang indik Mungyeong Saejae, sane dados margi gunung duk Dinasti Joseon.

Akeh jalur gunung sane kawastanin Jalur Arirang ring Korea. Silih sinunggilnyane inggih punika rute sane magenah ring wewidangan bukit ring Seoul sisi kaja kangin. Jalur Arirang sujatine kawastanin rute Jeongneung, nanging sasukat ledakan popularitas film Arirang ring warsa 1926, wastannyane kagentosin dados jalur Arirang.

 Pustaka